Home -- Aymara -- Perform a PLAY -- 089 (Ringu at the bull race 1)
89. Ringu toronac 1
Indianjja mä jisc’a marcana Ringu jupajja toronaca chinuntatayna. Ucatjja tatanacapajja carroruw maqhatapjjäna.
Ringu: “Batu, maqhatam, sarjjasctanwa.”
Batu: “Juhu, khaturüw sarasipcta.”
Ringu: “Ucatsti jach’a toronacan fiestap lurapjjäjja.”
Batu: “Ringu, yatiñ munirista, toronac jalaña atipätati.”
Ringujja mayjt’atänwa, cuna pachatï kontascän carr apañataquejja. Thaquijj ch’umi taypi pasäna. Yakhepanacajja uca mankhanjj tigrenacaw imantasipjje uqhamarac ñanha ajunacaw ucan jacapjje sasina.
Batu: “Juc’amp ratuc saram, Ringu, janc’aquí.”
Ringu: “¿Uca extranjerorujj wastat uñjañäniti? Amuytawa, uca jach’a janko sombreroni. Qhititejj suma Diosat parlapini.”
Ciudadanjja waljanacapiniw utjäna. Cunapachatï puripjjänjja Ringujj nayrakataw thokokasa sarakänjja.
Ringu: “¡Au! ¡Au! ¡Cayujja!”
Mä jach’a ch’aphiw talonaparuw junuranttatayna. Lac acht’asisaw apsusitayna ucatjja cojunakasajj tatanacapan khepap saränjja. Tatapajj althapïnwa ucatsti Ringujj mä platano aptasitayna. Jupajj yatïnwa ucajj jan walïtapa, ucampis sataynwa: Maynninacajj luraraquiwa.
Tuct’aaynawa mä suma música. Ringujj cawqhantï suencänjja ucarojj t’ijuñ munäna ucat mä jakempiw chocantï. Uca extranjerönwa. Amparapat take papelanacajj jalaktäna. Ringujj t’ijsuñ munäna, ucampis catjjarutänwa.
Misionero: “Mä ratitu, amigo, mä hoj regaläma. Diossan cartapawa. Ucan juamrojj muntamwa sasaw sasqui.”
Ringujj papel apjjari ucat gorroparuw imanti.
Musicajj sayt’anwa ucatsti, qhititï armonio tocascänjja, sayt’ataynawa.
Pandu: “Pandu satatwa. Nayrajja ñankha ajayunacaruwa lokterïyäta toronacaruw yupaychirita. Jicchhasti jacquir Diosaruw uñtjjta juparuraquiw sïrvjjta. Jupaw chekpach Diosajja.”
Ringujj take ucanacata pensascäna. Khepürusti tamboranac toquiriwa sartayatayna.
Llaquitaw cayup uñjjatasïna. Morado uqhamarac p’usutäraquïnwa. Uqham uñjasajja tatapajj janc’aquiw laykarojj jawsatayna. Ringujj uñjasinjja qhatatitaynawa. Laikajj pimientampiw heridarojj uchatayna ucat jinchuparojj phust’ataynawa. Ringujj wararitaynawa.
Ringu: “¡Au!”
¿Ucajj walïpachänti? Jalañajj kalltataynawa. Ringurujj cayupajj wal usüna, ucampisa chinuñapjja catjjarutaynawa uqhamarac lart’irjjam uñnakäna.
(Disparuw ist’asi)
Toronacajj t’ijusaw mistuwayapjje. Uñch’uquirinacajja ch’amanchapjjänwa. Ringujj warariscänwa cayu usutata yuntap khepa t’ijusina. Lanct’ataynawa ucatsti…
Jutir semanawa aca historiajj yatiyjjatam.
Uñstirinaca: Parlliri, Ringu, Batu, misionero, Pandu
© Copyright: CEF Germany
eng_Latn mri_Latn ayr_Latn zsm_Latn ban_Latn ayr_Latn ayr_Latn ayr_Latn ayr_Latn ayr_Latn ayr_Latn knc_Latn ayr_Latn ayr_Latn ayr_Latn ayr_Latn ayr_Latn ayr_Latn mri_Latn ayr_Latn est_Latn ayr_Latn ayr_Latn ayr_Latn ayr_Latn bjn_Latn eng_Latn